Vorhús er hönnunarhús sem vinnur náið með völdum hönnuðum að vöruþróun , framleiðslu og sölu á fallegum vörum sem hafa gott notagildi og eru framleiddar úr hágæða efniviði hverju sinni . Fyrirtækið er upprunalega stofnað í lok árs 2007 af Sveinbjörgu Hallgrímsdóttur og hefur um árabil selt hönnunarvörur undir nafni Sveinbjargar með góðum árangri . Samhliða auknum vexti erlendis og áhuga hönnuða á starfsemi fyrirtækisins var ákveðið að víkka út starfsemina í hönnunarhús og breyta nafni fyrirtækisins í Vorhus . Vorhús dregur nafn sitt af gömlu bæjarnafni húss á Eyrarbakka sem langamma Sveinbjargar átti og hét Vorhús . Nafnið vísar til vorsins þegar ungar fæðast , gróður grænkar og líf færist í móana . Litrík náttúran og fjölbreytileiki hennar er okkar fyrirmynd . Það er því stefna fyrirtækisins að skapa líflegar vörur úr fjölbreyttum efnivið og að vera staður þar sem fólk kemur saman og skapar framtíðina . Hönnuðir Vorhús Sveinbjörg Hallgrímsdóttir er myndlistamaður og einn af hönnuðum Vorhus . Þaðan koma mynstur hennar og hönnun og á þeim verkum byggir vörulína hennar . Það er íslenska náttúran sem er henni hvað mest hugleikin og veitir henni sterkan innblástur og er rauði þráðurinn í hönnun hennar .